**ประกาศรับสมัครลูกจ้าง**

**สังกัด สำนักงานวิจัย นวัตกรรมและพันธมิตร**

**--------------------------------------------------------**

ด้วยสำนักงานวิจัย นวัตกรรมและพันธมิตร (สวนพ.) มีความประสงค์รับสมัครลูกจ้างจำนวน 1 ตำแหน่ง ปฏิบัติงานด้านการบริหารจัดการโครงการวิจัย ตำแหน่งนักบริหารจัดการเทคโนโลยีเชิงธุรกิจ ณ สำนักงานวิจัย นวัตกรรมและพันธมิตร มหาวิทยาลัยเทคโนโลยีพระจอมเกล้าธนบุรี (บางมด)

**คุณสมบัติ**

1. เพศ ชาย หรือ หญิง อายุ 25 ปีขึ้นไป

2. สำเร็จการศึกษาระดับปริญญาโท สาขาวิศวกรรมศาสตร์/วิทยาศาสตร์/การจัดการเทคโนโลยีนวัตกรรม/เทคโนโลยีอุตสาหกรรม หรือสาขาอื่นที่เกี่ยวข้องกับพลังงานและสิ่งแวดล้อม

3. มีความสามารถในการคิดวิเคราะห์ สังเคราะห์

4. มีทักษะการประสานงานและมีใจรักงานบริการ

5. มีความละเอียด รอบครอบ และมีความรับผิดชอบสูง

6. สามารถทำงานภายใต้แรงกดดัน

7. สามารถใช้ภาษาอังกฤษในการสื่อสาร (ฟัง พูด อ่าน เขียน) ได้

8. สามารถเดินทางปฏิบัติงานนอกสถานที่

9. สามารถใช้โปรแกรม MS office ได้อย่างดี

**สาระสำคัญของงานโดยสรุป**

วิเคราะห์ปัญหาและความต้องการเทคโนโลยีของผู้ประกอบการ พัฒนาข้อเสนอโครงการและสนับสนุนโครงการวิจัยให้ดำเนินงานได้อย่างมีประสิทธิภาพ ประสานงานเพื่อให้เกิดการทำงานร่วมกันระหว่างหน่วยงานที่เกี่ยวข้อง และสนับสนุนให้เกิดโครงการวิจัยชนิดบูรณาการตั้งแต่ตั้งโจทย์จนถึงการใช้งานที่จะเกิดประโยชน์ต่อภาคอุตสาหกรรม ผู้ให้ทุน และผู้เกี่ยวข้องสูงสุด

**หน้าที่และความรับผิดชอบที่ต้องปฏิบัติ**

1. วิเคราะห์ความต้องการของผู้ประกอบการและผู้ให้ทุนสนับสนุนเพื่อกำหนดโจทย์วิจัย

2. ประสานงานระหว่างนักวิจัย ผู้ประกอบการ ผู้ให้ทุนสนับสนุน และผู้ทรงคุณวุฒิทางวิชาการ เพื่อพัฒนาข้อเสนอโครงการวิจัยคุณภาพสูงที่มีประเด็นวิจัย แนวทางการดำเนินงานวิจัย ผลผลิตที่กระชับและชัดเจนตรวจวัดผลสำเร็จได้จริง

3. ประสานงานและสนับสนุนโครงการวิจัยให้ดำเนินงานอย่างมีประสิทธิภาพ

4. ผลักดันให้เกิดการใช้ประโยชน์ผลงานวิจัยในอุตสาหกรรมและผู้ให้ทุนสนับสนุน

5. พัฒนากระบวนการสนับสนุนโครงการวิจัยให้ดำเนินงานได้อย่างราบรื่นและตอบวัตถุประสงค์

6. ศึกษาและติดตามความก้าวหน้าของวงการวิชาการและอุตสาหกรรมทั้งในและต่างประเทศ

7. ประชาสัมพันธ์ สร้างความรู้และความเข้าใจแก่บุคคลทั้งภายในและภายนอก เพื่อสนับสนุนการดำเนินงานของหน่วยงาน

8. พัฒนาข้อเสนอโครงการเพื่อขอรับทุนสนับสนุนจากหน่วยงานให้ทุน

**เอกสารประกอบการสมัคร**

- Curriculum Vitae (CV)

- สำเนาใบแสดงผลการเรียน (transcript) ระดับปริญญาตรี และปริญญาโท

- สำเนาปริญญาบัตรระดับปริญญาตรีและโท

- สำเนาบัตรประชาชน และสำเนาทะเบียนบ้าน

- สำเนาผลการทดสอบทักษะภาษาอังกฤษ (ถ้ามี)

- เอกสารอื่น ๆ ที่เกี่ยวข้อง (ถ้ามี)

**สถานที่ปฏิบัติงาน**

สำนักงานวิจัย นวัตกรรมและพันธมิตร มหาวิทยาลัยเทคโนโลยีพระจอมเกล้าธนบุรี ถนนประชาอุทิศ แขวงบางมด เขตทุ่งครุ กรุงเทพฯ

**กำหนดการรับสมัคร**

รับสมัครตั้งแต่บัดนี้ - วันที่ 31 มกราคม 2565

**วิธีการสมัคร**

1. สมัครทาง E-mail ได้ที่ คุณมินตา เกตุหนองโพธิ์ mintra.ket@mail.kmutt.ac.th

2. สอบถามรายละเอียดเพิ่มเติมที่ คุณมินตา เกตุหนองโพธิ์ mintra.ket@mail.kmutt.ac.th หรือโทร 062 751 9191